b'\n_START_ARTICLE_\nRahvusvaheline \xc3\x9chistute Liit\n_START_PARAGRAPH_\nRahvusvaheline \xc3\x9chistute Liit (International Co-operative Alliance, ICA) asutati 1895. aastal. Selle liikmeteks on riiklikud ja rahvusvahelised \xc3\xbchistegelised organisatsioonid k\xc3\xb5ikidelt elualadelt, sh p\xc3\xb5llumajanduse, t\xc3\xb6\xc3\xb6tleva t\xc3\xb6\xc3\xb6stuse, kaubanduse, rahanduse, turismimajanduse, elamumajanduse ja infrastruktuuri haldamise valdkondadest, lisaks veel mitmesugused t\xc3\xb6\xc3\xb6-, sotsiaal- ja kultuuri\xc3\xbchistud. ICA \xc3\xbchendab enam kui 730 miljonit inimest ja 230 liikmesorganisatsiooni ligi sajast riigist._NEWLINE_Oma 1937. ja 1966. aasta \xc3\xbchistuidentiteedi deklaratsioonides m\xc3\xa4\xc3\xa4ratles ja t\xc3\xa4psustas ICA \xc3\xbchistute m\xc3\xb5istet ja t\xc3\xb6\xc3\xb6p\xc3\xb5him\xc3\xb5tteid. Need deklaratsioonid on m\xc3\xb5jutanud muuhulgas ka riikide \xc3\xbchistegevust s\xc3\xa4testavat seadusandlust.'